แซรีแฟ แกฟอรี

แซรีแฟ แกฟอรี (; Zarifa Ghafari, เกิดปี 1994)Zarifa Ghafari - RUMI AWARDS , rumiawards.com เป็นนักการเมืองและนักเคลื่อนไหวชาวอัฟกานิสถาน ในเดือนพฤศจิกายน 2019 เธอขึ้นมาเป็นนายกเทศมนตรีนครไมดานชอหร์ ศูนย์กลางการปกครองของจังหวัดวอร์แดก ประเทศอัฟกานิสถาน เธอเป็นหนึ่งในนายกเทศบาลไม่กี่คนที่เป็นสตรี และเป็นนายกเทศบาลที่อายุน้อยที่สุดด้วยวัย 26 ปี เธอเป็นที่รู้จักจากความพยายามขับเคลื่อนสิทธิสตรีในอัฟกานิสถาน เธอได้รับรางวัลสตรีหาญกล้านานาชาติ ในปี 2020 โดยรัฐบาลสหรัฐอเมริกา เธอรอดชีวิตจากการพยายามลอบสังหารรวมสามครั้ง 

ในเดือนสิงหาคม 2021 ขณะที่ตอลิบานกำลังรุกคืบคาบูล แซรีแฟประกาศว่าเธอจะไม่หนีออกนอกประเทศ ในวันที่ 15 เดือนเดียวกันตอลิบานเข้ายึดคาบูลสำเร็จ เธอได้กล่าวไว้ว่า "ฉันนั่งอยู่ตรงนี้ รอให้พวกมันเข้ามา ไม่มีใครช่วยฉันหรือครอบครัวฉัน ฉันแค่กำลังนั่งกับพวกเราและสามีของฉัน พวกมันจะมาหาคนอย่างฉันและฆ่าทิ้งเสีย" หลังตอลิบานเข้ายึดรัฐบาลอัฟกานิสถานสำเร็จ เธอได้หลบหนีออกจากประเทศผ่านทางอิสตันบูล ประเทศตุรกี ในวันที่ 18 พร้อมด้วยสามี แม่ และพี่น้องสตรีอีกห้าคนRainer Schulze: Rettung auf der „Frauenschiene“, faz.net, 19 August 2021 (in German) ปัจจุบันเธอลี้ภัยอยู่ในเมืองบอนน์ ประเทศเยอรมนี

ดูเพิ่ม
 มารยัม ดูรานี
 ฟาวเซีย กูฟีย์
 ซาลีมา มัซซารี
 อาซรา ญะฟารี

 อ้างอิง 

Category:นักธุรกิจชาวอัฟกานิสถาน
Category:นักเคลื่อนไหวชาวอัฟกานิสถาน
Category:บุคคลจากมหาวิทยาลัยปัญจาบ
Category:100 สตรี (บีบีซี)
Category:นักการเมืองอัฟกานิสถาน